OzLabs/hebrew-wiki-articles huggingface dataset:
קורפוס האוויר הראשון (לופטוואפה)

קורפוס האוויר הראשון (בגרמנית: I. Fliegerkorps) היה אחד מהקורפוסים האוויריים של הלופטוואפה במלחמת העולם השנייה.

== היסטוריה ==
הקורפוס הוקם ב-11 באוקטובר 1939 בקלן מדיוויזיית האוויר הראשונה. הקורפוס נודע גם כ- Luftwaffenkommando Don בין 26 באוגוסט 1942 עד 17 בפברואר 1943. הקורפוס הפך לדיוויזיית האוויר ה-18 ב-4 באפריל 1945.

== מפקדים ==
* גנרל אוברסט אולריך גראוארט (11 באוקטובר 1939 – 15 במאי 1941)
* גנרל חיל האוויר הלמוט פרסטר (3 ביוני 1941 – 23 באוגוסט 1942)
* גנרל חיל האוויר גינטר קורטן (24 באוגוסט 1942 – 11 ביוני 1943)
* גנרל לוטננט אלפרד מהנקה (1 באפריל 1943 – 25 ביוני 1943)
* גנרל לוטננט קרל אנגרשטיין (26 ביוני 1943 – 6 בנובמבר 1943)
* גנרל חיל האוויר פאול דייכמן (7 בנובמבר 1943 – 3 באפריל 1945)

== קישורים חיצוניים ==
* [http://www.lexikon-der-wehrmacht.de/Gliederungen/Fliegerkorps/Fliegerkorps1.htm קורפוס האוויר הראשון] באתר lexikon-der-wehrmacht 
* [http://www.ww2.dk/air/hq/ifk.htm קורפוס האוויר הראשון] הלופטוואפה 1933–1945

1
בית הכנסת הכוראלי (טומסק)

בית כנסת הכוראלי של טומסק (ברוסית: Томская хоральная синагога) ממוקם ברובע לנינסקי בטומסק ברחוב רוזה לוקסמבורג 38. זהו בית הכנסת העתיק ביותר בסיביר.

== היסטוריה ==
בניית בית הכנסת בטומסק החלה בשנת 1850, כאשר נבנה מבנה העץ הראשון. בית הכנסת עמד במשך חצי מאה ובמקומו בשנת 1902 הוקם בית כנסת לבנים בן שתי קומות במימונם של סוחרים והקהילות היהודיות. בית הכנסת נחנך מחדש ב-15 בספטמבר 1902. רבני בית הכנסת היו: בער לוין (1902–1907), ברוך בארי (1907–1915) ומאיר בן שלמה פבזנר (1915-1929).

בשנת 1929 נסגר בית הכנסת על ידי הרשויות ועד 1999 הוא הועבר מארגון ממלכתי אחד למשנהו. בבניין שכנו בשעות שונות שכן בית קולנוע, בית הספר הצבאי בלוצרקובסקי ובית הדין המחוזי של טומסק.

בשנת 1999, הבניין, שמעולם לא תוקן ונזנח בשבעים השנים הקודמות, הוחזר לידי הקהילה היהודית (בהחלטת הממשל הוא הועבר למשך 49 שנה לשימוש חופשי). בניין בית הכנסת חוזק בדצמבר 2002 ועד דצמבר 2010 הסתיימו עבודות השיקום והשיפוצים. ב-8 בדצמבר 2010 נפתח בית הכנסת מחדש.

טקס הפתיחה של בית הכנסת החל בטקס הדלקת הנרות המסורתית לכבוד חג החנוכה. לאחר מכן הוכנס ספר התורה לבית הכנסת החדש. בטקס נכח הרב הראשי של רוסיה ברל לזר, נשיא איגוד הקהילות היהודיות של חבר המדינות לב לבייב, הרב הראשי של מחוז טומסק, לוי קמינצקי וראש עיריית טומסק ניקולאי ניקולאיצ'וק. בתום טקס הפתיחה הונחו בחצר בית הכנסת אבני הפינה של הגן היהודי ובית הספר היהודי.

== לקריאה נוספת ==
* Синагога // Томск от А до Я: Краткая энциклопедия города. / Под ред. д-ра ист. наук Н. М. Дмитриенко. — 1-е изд. — Томск: Изд-во НТЛ, 2004. — С. 319-320. — 440 с. — 3 000 экз. — .

== קישורים חיצוניים ==

* 
* [https://www.culture.ru/objects/1590/tomskaya-khoralnaya-sinagoga בית הכנסת הכוראלי] בפורטל הממשלתי "תרבות רוסיה" שבחסות משרד התרבות של רוסיה

== הערות שוליים ==

קטגוריה:טומסק
קטגוריה:רוסיה: בתי כנסת
פט גרין

פרסטון "פט" מרדוק גרין השלישי (באנגלית: Preston Murdoch Geren, III; נולד ב-29 בינואר 1952) הוא פוליטיקאי ואיש ממשל אמריקאי, שכיהן כמזכיר הצבא של ארצות הברית מיולי 2007 ועד ספטמבר 2009. קודם לכן הוא היה חבר בית הנבחרים של ארצות הברית מהמפלגה הדמוקרטית מטעם טקסס. כיום הוא משמש כנשיא של מוסד סיד ריצ'רדסון בפורט וורת', טקסס. הוא גם משמש כיושב ראש מועצת הנאמנים של "המכון לניתוח ביטחוני" (IDA).
==ראשית חייו==
פט גרין נולד בפורט וורת', טקסס. בשנים 1970–1973 הוא למד במכון הטכנולוגי של ג'ורג'יה, שם הוא שיחק כסנטר של קבוצת הפוטבול האמריקאי של המוסד. ב-1974 הוא קיבל תואר בוגר אוניברסיטה מאוניברסיטת טקסס באוסטין וב-1978 הוא קיבל תואר דוקטור למשפטים מבית הספר למשפטים של האוניברסיטה.

אחיו הבכור, צ'ארלי גרין, הוא חבר המפלגה הרפובליקנית שמייצג את מחוז הבחירה ה-99 של טקסס בבית הנבחרים של המדינה.
==קריירה בקונגרס==
קודם לכניסתו לחיים הציבוריים היה גרין עורך דין ואיש עסקים בפורט וורת'. בין השנים 1983–1985 הוא היה עוזרו של הסנאטור לויד בנטסן.

בין השנים 1989–1997 כיהן גרין בארבע תקופות כהונה בבית הנבחרים של ארצות הברית. בתחילה הוא נבחר בבחירות ביניים כדי להחליף את יושב ראש הבית, ג'ים רייט. הוא הביס בהפרש קטן את המועמד הרפובליקני, האלרגולוג תושב פורט וורת', בוב לנייר (לא לבלבל עם ראש עיריית יוסטון באותו שם). גרין נבחר מחדש שלוש פעמים, אך החליט לא להתמודד לכהונה נוספת ב-1996 ובמקומו נבחרה קיי גריינג'ר.

בעת כהונתו בקונגרס, נזקפה לזכותו של גרין הטבעת המונח "הכלבים הכחולים הדמוקרטים" הוא הביע את דעתו שהחברים הללו הם חברי האגף השמרני של המפלגה (שצבעה הוא הצבע הכחול), שזכו לכינוי זה מאנשי האגף השמאלי של המפלגה. המונח נוצר כפרפרזה על המונח כלב דמוקרטי צהוב, שהיה כינוים של קבוצות בוחרים במדינות הדרום בארצות הברית במאה ה-19 וה-20 שבחרו במפלגה הדמוקרטית באופן קבוע בגלל שנאתם כלפי המפלגה הרפובליקנית. שנאתם החריפה נגרמה ממלחמת האזרחים האמריקנית ואירועי תקופת השיקום. הבוחרים כונו כך כי אמרו שהם "היו בוחרים בכלב צהוב לפני שהיו בוחרים ברפובליקני".
==במחלקת ההגנה==
בספטמבר 2001 הצטרף גרין למחלקת ההגנה כעוזר מיוחד למזכיר ההגנה האחראי על היוזמות המשותפות לסוכנויות השונות של המחלקה, לסוגיות חקיקתיות ולמייזמים מיוחדים.

ב-29 ביולי 2005 מינה הנשיא ג'ורג' ווקר בוש את גרין כמזכיר חיל האוויר בפועל, משרה בה החזיק עד לאישור המזכיר הקבוע, מייקל ויין, בנובמבר אותה שנה.

ב-21 בפברואר 2006 מונה גרין כתת-מזכיר הצבא. בתפקיד זה היה גרין בעל התפקיד האזרחי השני בחשיבותו במחלקת הצבא. במרץ 2007 מונה גרין כמזכיר הצבא בפועל על ידי מזכיר ההגנה רוברט גייטס, בשל התפטרותו של מזכיר הצבא הקודם פרנסיס הארווי על רקע שערוריית המרכז הרפואי של הצבא על שם וולטר ריד. ב-16 ביולי אותה שנה אישר הסנאט את מינויו הקבוע. ב-30 באוגוסט אותה שנה הקים גרין ועדה לחקירת המשבר בתחום הקבלנים החיצוניים של הצבא.

==קישורים חיצוניים==

* 

==הערות שוליים==

קטגוריה:מזכירי הצבא של ארצות הברית
קטגוריה:מזכירי חיל האוויר של ארצות הברית
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי המכון הטכנולוגי של ג'ורג'יה
קטגוריה:עורכי דין אמריקאים
קטגוריה:בוגרי בית הספר למשפטים באוניברסיטת טקסס באוסטין
קטגוריה:אמריקאים שנולדו ב-1952
ג'סיקה רנסום

ג'סיקה רנסום (באנגלית: Jessica Ransom; נולדה ב-20 בינואר 1982) היא שחקנית בריטית. רנסום ידועה בעיקר מהופעתה בתפקיד מורוונה ניוקרוס בסדרת הדרמה "דוק מרטין" של רשת ITV בין השנים 2011 – 2019. ב-2015 זכתה בפרס באפט"א לסרטי ילדים.

==ביוגרפיה==
רנסום נולדה בשפילד שבאנגליה. היא למדה למבחני GCSE באמנויות, ולמבחני A Level בלימודי תיאטרון בבית הספר High Storrs בשפילד.

אחרי שסיימה את הלימודים באוניברסיטת ברמינגהם, עסקה רנסום בכתיבת מערכונים וקומדיות. היא הופיעה בפסטיבל הפרינג' של אדינבורו בקטעים "Million" ו-"Unsung Heroes". בשנים 2009 ו-2010 גילמה דמויות שונות בתוכנית המערכונים "המופע של ארמסטרונג ומילר". ב-2011 הופיעה בתוכנית האלתורים הטלוויזיונית "Fast and Loose". באותה שנה החלה להופיע בתפקיד מורוונה ניוקרוס, המזכירה של ד"ר מרטין אלינגהם, בסדרת הדרמה של ITV "דוק מרטין". רנסום המשיכה להופיע בסדרה בעונות הבאות.

ב-2012 הופיעה רנסום בהפקה מחודשת של המחזה "Posh". עוד באותה שנה שיחקה רנסום במחזה "Straight" של ד. ס. מור בתיאטרון קרוסיבל בשפילד, ואחר כך בתיאטרון בוש בלונדון. ב-2014 דיבבה רנסום בתפקיד הראשי בעונה השנייה של הסדרה "Poppy Cat", בה החליפה את ג'ואנה פייג'. ב-2009 הופיעה בעונה הרביעית של התוכנית "Horrible Histories", ואחר כך בעונות השישית והשביעית של הסדרה. ב-2015 זכתה בפרס באפט"א לתוכניות ילדים על תפקידה בדמות מרי, מלכת הסקוטים. ב-2017 כתבה רנסום פרק לסדרה "סוכן חשאי: עכבר" בשם "Live and Let Cry".

===חיים אישיים===
רנסום חיה בלונדון. היא נשואה למפיק והבמאי בן וילסון. לבני הזוג יש בן אחד.

רנסום רצה ארבע פעמים במרתון לונדון. ב-2012 עבור Mencap, ב-2014 עבור Age UK, ובשנים 2015 ו-2017 עבור Bloodwise.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2009–2010
| המופע של ארמסטרונג ומילר
| dir="ltr" | The Armstrong and Miller Show
| תפקידים שונים
|
|-
| 2011
|
| dir="ltr" | Fast and Loose
| בתפקיד עצמה
|
|-
| 2011–2019
| דוק מרטין
| dir="ltr" | Doc Martin
| מורוונה ניוקרוס
| סדרת טלוויזיה
|-
| 2011–2013
|
| dir="ltr" | Horrible Histories
| תפקידים שונים
| סדרה מ-2009
|-
| 2013
|
| dir="ltr" | Love Matters
| אמילי
| בפרק "30 & Counting"
|-
| 2013
|
| dir="ltr" | The Escape Artist
| הלן
|
|-
| 2014
| גן החיות שלנו
| dir="ltr" | Our Zoo
| גברת פולי פורד
|
|-
| 2014–2015
|
| dir="ltr" | Poppy Cat
| פופי קט
| דיבוב, עונה שנייה, מחליפה של ג'ואנה פייג'
|-
| 2015–
|
| dir="ltr" | Horrible Histories
| תפקידים שונים
| סדרה מ-2015
|-
| 2016
|
| dir="ltr" | Zapped
| ג'ס
|
|-
|2023
|אהבה ממבט ראשון
| dir="ltr" | Love at First Sight
|השושבינה
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה בריטיות
קטגוריה:בריטיות שנולדו ב-1982
קטגוריה:בריטים שנולדו ב-1982
Sledgehammer (שיר של פיפת' הרמוני)

Sledgehammer הוא סינגל שהוקלט על ידי להקת הבנות האמריקאית פיפת' הרמוני. השיר יצא לאור ב-28 באוקטובר 2014, כסינגל השני מתוך האלבום Reflection, על ידי חברות התקליטים אפיק וסייקו מיוזיק.

== וידאו קליפ ==
הווידאו קליפ של השיר הועלה על ידי הלהקה לערוץ היוטיוב שלה. בקליפ מככבות כל חברות הלהקה.<ref></ref><ref></ref><ref></ref>

נכון למאי 2020 צבר הווידאו קליפ של השיר כ-172 מיליון צפיות.

== ביקורות והצלחה ==
השיר זכה לביקורות חיוביות מאוד.<ref name="musictimes"></ref><ref></ref><ref></ref>

הסינגל נמכר בארצות הברית בלמעלה ממיליון עותקים.<ref name="riaa.com"></ref>

בשנת 2017 מוקם השיר במקום ה-57 ברשימת שירי להקות הבנות הטובים בכל הזמנים שנערכה על ידי המגזין בילבורד.<ref></ref>

השיר בוצע על ידי הלהקה בטקס פרסי המוזיקה של MTV אירופה 2014,<ref></ref> בתוכניות הטלוויזיה "בוקר טוב אמריקה",<ref></ref> "המופע של אלן דג'נרס",<ref></ref> "The Talk", ועוד.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name="riaa.com"/>
|פלטינה
|1,000,000
|-
!קנדה (Music Canada)<ref></ref>
|זהב
|40,000
|-
!שוודיה (GLF)<ref></ref>
|זהב
|20,000
|}

== קישורים חיצוניים ==

== הערות שוליים ==

קטגוריה:שירי פיפת' הרמוני
קטגוריה:שירים באנגלית
קטגוריה:שירים שנכתבו על ידי יונאס יברג
קטגוריה:שירים שנכתבו על ידי מייגן טריינור
קטגוריה:וידאו קליפים שבוימו על ידי פטימה רובינסון
קטגוריה:שירי לפידים
קטגוריה:שירים עם נושאים פמיניסטיים
קטגוריה:שירי מוזיקת דאנס אלקטרונית
קטגוריה:שירי סינת'-פופ אמריקאיים
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
מחלף חנה

מחלף חנה הוא מחלף המקשר בין כביש 65 לכביש 652. המחלף נקרא על שם היישוב פרדס חנה, הסמוך.

== היסטוריה ==
בעבר המקום היה צומת המחבר בין כביש 65 לכביש 652. הצומת הפך למחלף כחלק מתוכנית שדרוג כביש 65.

המחלף מתפקד כמפרידן ונפתח ב-2020.

== קישורים חיצוניים ==
*[https://www.facebook.com/itumilidor/posts/1318537284944072/ במסגרת הפרויקט יורחב הכביש ויוקם מפרידן בצומת חנה.] באתר פייסבוק
*[http://www.gfn.co.il/inner.asp?page=17&item=7997 מסתמנת הקלה בפקקים]
*[https://www.aya-sby.com/copy-of-4-1 כביש 65- מפרידן חנה]
*[https://www.facebook.com/D.E.L.engineering/posts/279514569278868/ תת"ל 38 הוא פרויקט לשדרוג כביש 65 בקטע שבין מחלף חדרה המתוכנן ועד למחלף מגידו המתוכנן.]

חנה
קטגוריה:פרדס חנה-כרכור: תחבורה
יחסי יוון–נאורו

יחסי יוון–נאורו הם היחסים הדיפלומטיים הרשמיים שבין הרפובליקה ההלנית לבין רפובליקת נאורו.

== סקירה כללית ==
בין הרפובליקה ההלנית לבין רפובליקת נאורו מתקיימים יחסים דיפלומטיים חמים ובמסגרתם מתקיימים שיתופי פעולה בעיקר בארגונים בינלאומיים דוגמת האומות המאוחדות. היחסים הדיפלומטיים הרשמיים שבין הרפובליקה ההלנית לבין רפובליקת נאורו כוננו ב-1984.

אזרחים יוונים המעוניינים להיכנס ולשהות בנאורו נדרשים באשרה על מנת לעשות כן. אזרחים נאורים המעוניינים להיכנס ולשהות ביוון נדרשים גם הם באשרה על מנת לעשות כן.

== נציגויות דיפלומטיות ==
* נאורו אינה מיוצגת ביוון, הן בדרג השגרירות והן בדרג הקונסולרי.
* יוון אינה מיוצגת בנאורו, הן בדרג השגרירות והן בדרג הקונסולרי. יוון האמינה את שגרירותה שבקנברה, בירת אוסטרליה, על נאורו.

== קישורים חיצוניים ==
* [https://www.mfa.gr/en/blog/greece-bilateral-relations/nauru/ Nauru], אתר משרד החוץ של יוון

== הערות שוליים ==
ברנרדו ואסקונסלוס

ברנרדו לינו קסטרו פאס ואסקונסלוס (בפורטוגזית: Bernardo Lino Castro Paes Vasconcelos; נולד ב-10 ביולי 1979) הוא כדורגלן עבר פורטוגזי ששיחק בעמדת החלוץ.

==קריירה==
ואסקונסלוס, התחיל את הקריירה שלו בקבוצות כדורגל מקומיות בליגות הנמוכות. בקיץ , ואסקונסלוס הצטרף לקבוצת המילואים של בנפיקה ליסבון. בקיץ , חתם בטורנסה. בעונת , ואסקונסלוס הצטרף לאלברקה עמה רשם עלייה לליגת העל הפורטוגלית אחרי עונה אחת של היעדרות. בקיץ , חזר לטורנסה.

בינואר , ואסקונסלוס חתם בוואלבייק ההולנדית, קבוצתו הראשונה מחוץ לפורטוגל. בקיץ , ואסקונסלוס חתם בלייריה. בקיץ , ואסקונסלוס חתם באשטוריל.

בקיץ , ואסקונסלוס חתם באפופ קיניראס מליגת העל הקפריסאית, במדיה שיחק שלוש עונות למעט חצי עונה בה הושאל לאומוניה ניקוסיה. בקיץ , ואסקונסלוס חתם בא.א.פ. פאפוס.

בקיץ , ואסקונסלוס הצטרף להפועל באר שבע מליגת העל. לקראת חלון העברות של ינואר , חזר לפאפוס. בקדנציה זו, רשם 7 שערים ב-14 הופעות, אך קבוצתו ירדה לליגה השנייה.

ביוני , ואסקונסלוס חתם באלקי לרנקה. בעונתו היחידה בלרנקה, סיים עם 18 שערים והוכתר למלך שערי הליגה.

בינואר , ואסקונסלוס חתם בזבישה בידגושץ' מליגת העל הפולנית, ממנה עבר לדוקסה קאטוקופיה.

ואסקונסלוס סיים את הקריירה שלו באוריינטל הפורטוגזית.

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:ליסבון: כדורגלנים
קטגוריה:כדורגלני ואלבייק
קטגוריה:כדורגלני אוניאו דשפורטיבה דה לייריה
קטגוריה:כדורגלני אשטוריל
קטגוריה:כדורגלני אפופ קיניראס
קטגוריה:כדורגלני אומוניה ניקוסיה
קטגוריה:כדורגלני א.א.פ. פאפוס
קטגוריה:כדורגלני הפועל באר שבע
קטגוריה:כדורגלני אלקי לרנקה
קטגוריה:כדורגלני דוקסה קאטוקופיה
קטגוריה:כדורגלנים זרים בישראל
קטגוריה:ספורטאים פורטוגזים בהולנד
קטגוריה:ספורטאים פורטוגזים בקפריסין
קטגוריה:ספורטאים פורטוגזים בישראל
קטגוריה:ספורטאים פורטוגזים בפולין
קטגוריה:פורטוגזים שנולדו ב-1979
נו סרנדר (2010)

{| class="wikitable" align="left"
|-
! colspan="3" align="center" | נו סרנדר (2010)
|-
! colspan="3" align="center" <small>הפוסטר הרשמי של האירוע בכיכובו של מר אנדרסון</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 5 בספטמבר 2010
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
! colspan="3" | סדרת אירועי שלם וצפה של TNA
|-
|align="center"|הארדקור ג'סטיס
|align="center"|נו סרנדר(2010)
|align="center"|באונד פור גלורי
|-
! colspan="3" align="center" | סדרת אירועי נו סרנדר
|-
|align="center"|2009
|align="center"|נו סרנדר(2010)
|align="center"|2011
|}
נו סרנדר (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-5 בספטמבר 2010 באולם האימפקט זון שבאורלנדו, פלורידה. האירוע היה האירוע השישי בסדרת אירועי נו סרנדר. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

שמונה קרבות התנהלו באירוע. בקרב המרכזי, מר אנדרסון ניצח את דיאנג'לו דינרו בקרב במסגרת שלב חצי הגמר של הטורניר על אליפות העולם במשקל כבד של TNA. בחצי הגמר הראשון של הטורניר, הקרב בין ג'ף הארדי לקורט אנגל הסתיים בתיקו עקב חריגה מגבולות הזמן המוקצב, כאשר התניה שבמידה שאנגל היה מפסיד, הוא היה מוכרח לפרוש מהיאבקות, נוספה לקרב. עוד ברשימת הקרבות, AJ סטיילס ניצח את טומי דרימר בקרב אני נכנע, ודאגלס ויליאמס ניצח את סאבו ושמר על אליפות ה-X דיוויז'ן של TNA.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || המוטור סיטי מאשין גאנס (אלכס שלי וכריס סייבן) (א) ניצחו את ג'נריישן מי (ג'רמי באק ומקס באק) || קרב זוגות על אליפות הזוגות העולמית של TNA || 12:51
|-
| 2 || דאגלס ויליאמס (א) ניצח את סאבו || קרב יחידים על אליפות ה-X דיוויז'ן של TNA || 11:13
|-
| 3 || ולווט סקיי ניצחה את מדיסון ריין || קרב יחידים || 04:43
|-
| 4 || אביס ניצח את ריינו || קרב ספירות בכל מקום || 12:40
|-
| 5 || ג'ף ג'ארט וסמואה ג'ו ניצחו את קווין נאש וסטינג בנוקאאוט טכני || קרב זוגות || 06:12
|-
| 6 || AJ סטיילס ניצח את טומי דרימר || קרב אני נכנע || 16:30
|-
| 7 || ג'ף הארדי נגד קורט אנגל הסתיים בתיקו עקב חריגה מגבולות הזמן המוקצב || קרב מסגרת שלב חצי הגמר של הטורניר על אליפות העולם במשקל כבד של TNA<small>אם אנגל היה מפסיד, הוא היה מוכרח לפרוש מהיאבקות</small> || 30:00
|-
| 8 || מר אנדרסון ניצח את דיאנג'לו דינרו || קרב במסגרת שלב חצי הגמר של הטורניר על אליפות העולם במשקל כבד של TNA || 17:22
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית
נונאטאק נבוש

נונאטאק נבוש (באנגלית: Nebush Nunatak; בבולגרית: нунатак Небуш) הוא נונאטאק (מצוק סלעי שאינו מכוסה קרח) במערב רמת אלגר בצפון האי אלכסנדר, שבאנטארקטיקה.

אורכו של הנונאטק 1.54 קילומטרים בכיוון צפון-דרום.

רוחבו של הנונאטאק 1.1 קילומטרים.

שיא גובהו של הנונאטאק 900 מטרים מעל פני הים.

הנונאטאק מתנשא מעל שדה השלג ניקולס שממערב לו; ומעל קרחון דיליוס שמזרח לו.

הנונאטאק ממוקם 8.6 קילומטרים מצפון מערב לפסגת קוז'וך; 11.8 קילומטרים מצפון לנונאטאקי אפלאצקיה; 18 קילומטרים צפונית-מזרחית מרמת סאטון; 16.23 קילומטרים ממזרח להר בלקנסקה, שבהרי לאסוס; 10.63 קילומטרים מדרום-מזרח לנונאטאק שו; ו-5 קילומטרים דרומית - דרומית-מזרחית לנונאטאק טגרה.

== היסטוריה ==
=== גילוי ומיפוי הנונאטאק ===

הראשונים שהגיעו אל הנונאטאק (ב-30 בינואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.

הנונאטאק מופה על ידי סוקרים בריטיים בשנת 1971.

=== מקור השם ===

הנונאטאק נקרא על שמו של האנדרטה המגליתית נבוש, שבדרום-מזרח בולגריה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19860&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק נבוש] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.08544355029295,-69.62803291586259,14&?query=&?map_type=hybrid תצלום לוויין של אזור הנונאטאק, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
נבוש
הר בלקנסקה

הר בלקנסקה (באנגלית: Mount Balkanska; בבולגרית: връх Балканска) הוא הר המכוסה ברובו קרח, בהרי לאסוס, בצפון האי אלכסנדר, שב אנטארקטיקה.

גובהו של ההר 1,600 מטרים מעל פני הים. 

מדרונותיו הדרום-מערביים של ההר תלולים, ובשל כך אינם מכוסים קרח ברובם.

ההר מתנשא מעל שדה הקרח ניקולס שממזרח לו; ומעל קרחון נארצ'ן שמצפון-מערב לו.

ההר ממוקם 2.53 קילומטרים דרומית - דרום-מזרחית לפסגת מוריסני; 16.2 קילומטרים ממערב לנונאטאק נבוש שברמת אלגר; 4.26 קילומטרים מצפון להר מורלי; ו-4.57 קילומטרים מזרחית - דרום-מזרחית מפסגת ביגל.

== היסטוריה ==
=== מיפוי ההר ===

ההר מופה על ידי סוקרים בריטיים בשנת 1971.

=== מקור השם ===

ההר נקרא על שמה של זמרת האופרה הבולגרית מימי בלקנסקה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=138394 הר בלקנסקה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19950&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בלקנסקה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.5099019717423,-69.6323329479962,12&?query=&?map_type=hybrid תצלום לוויין של אזור ההר, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
בלקנסקה
הר מורלי (אנטארקטיקה)

הר מורלי (באנגלית: Mount Morley) הוא הר, בחלק הדרומי של הרי לאסוס, בצפון מערב האי אלכסנדר, שבאנטארקטיקה.

גובהו של ההר 1,550 מטרים מעל פני הים; והוא ההר ה-2,801 בגובהו באנטארקטיקה.

== היסטוריה ==
=== גילוי ומיפוי ההר ===

ההר התגלה ומופה לראשונה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה.

ההר נקרא על שמו של המלחין האנגלי תומאס מורלי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:10257 הר מורלי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9850&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מורלי] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-morley-antarctica/ הר מורלי] באתר peakery (מרחקים לאתרים סמוכים)
* [https://copernix.io/#?where=-71.49532337223032,-69.6623418145389,12&?query=&?map_type=hybrid תצלום לוויין של אזור ההר, תוך סימון אתרים נוספים באזור] באתר copernix

== הערות שוליים ==

מורלי
גבריאל ווקין

גבריאל ווקין (ברומנית: Gabriel Vochin; נולד ב-26 בדצמבר 1973) הוא כדורגלן עבר רומני, ששיחק בעמדת הבלם.

==קריירה==
ווקין התחיל את הקריירה שלו בספורטול בוקרשט. בקיץ , ווקין הצטרף לקבוצה הבוגרת, אך רק בעונת הפך לשחקן הרכב בקבוצה. בקיץ , ווקין חתם בפרוגרסול בוקרשט וכעבור שנה וחתם בפארול קונסטנצה. בהמשך חזר ופרוגרסול ושוב לפארול. בקיץ , ווקין חתם באוניברסיטת קראיובה. בהמשך הקריירה שיחק גם ברוקאר בוקרשט וצ'אחלאול פיאטרה ניאמץ.

בקיץ , עזב את רומניה וחתם בוידאוטון מליגת העל ההונגרית.

ב-17 באוגוסט 2004, ווקין חתם בהפועל נצרת עילית, העולה החדשה לליגת העל. ב-7 באוגוסט 2004, ערך את הופעת הבכורה שלו בקבוצה בהפסד 0–4 למכבי תל אביב במסגרת גביע הטוטו. ב-20 בנובמבר 2004, ווקין הבקיע את שער הבכורה שלו בקבוצה בניצחן 3–4 נגד בית"ר ירושלים.

בקיץ , ווקין חתם בהפועל באר שבע שירדה לליגה הלאומית עונה קודם לכן. בקיץ , הצטרף למכבי אחי נצרת.

בקיץ פרש מכדורגל.

לזכותו של ווקין הופעה אחת בנבחרת רומניה.

==קישורים חיצוניים==

==הערות שוליים==

קטגוריה:כדורגלנים רומנים
קטגוריה:בלמי כדורגל רומנים
קטגוריה:בוקרשט: כדורגלנים
קטגוריה:כדורגלני אוניברסיטת קראיובה
קטגוריה:כדורגלני פהרוואר
קטגוריה:כדורגלני הפועל נוף הגליל
קטגוריה:כדורגלני הפועל באר שבע
קטגוריה:כדורגלני מכבי אחי נצרת
קטגוריה:כדורגלני נבחרת רומניה
קטגוריה:כדורגלנים זרים בישראל
קטגוריה:ספורטאים רומנים בהונגריה
קטגוריה:ספורטאים רומנים בישראל
קטגוריה:רומנים שנולדו ב-1973
הרמן הופפלד (חוקר מקרא)

הרמן הופפלד (בגרמנית: Hermann Hupfeld; 31 במרץ 1796 – 24 באפריל 1866) היה אוריינטליסט ופרשן מקרא פרוטסטנטי. הוא ידוע במחקריו ההיסטוריים-ביקורתיים של הברית הישנה.

==חייו==
הוא נולד במרבורג, שם למד פילוסופיה ותאולוגיה בשנים 1813 עד 1817. בשנת 1819 הוא היה למורה בגימנסיה בהנאו, אך בשנת 1822 התפטר מתפקיד זה. לאחר שלמד זמן מה בהאלה, מונה בשנת 1824 כפריבט-דוצנט בפילוסופיה באותה האוניברסיטה, ובשנה שלאחר מכן מונה לפרופסור לתאולוגיה באוניברסיטת מרבורג . שם הוא קיבל מינויים כפרופסור לתאולוגיה בשנת 1825 וכפרופסור לשפות מזרחיות ב-1827. לאחר כ-16 שנה חזר להאלה כממשיכו של וילהלם גזניוס.

בשנת 1865 הואשם על ידי כמה תאולוגים מ"אסכולת הנגסטנברג" ככופר, אך הוא ניקה עצמו בהצלחה מאשמה זו, כאשר כל הפקולטה התאולוגית, כולל יוליוס מולר ואוגוסט תולוק , נתנה עדות מספקת להיותו אורתודוקס .

הוא נפטר בהאלה ב-24 באפריל 1866.

==מעבודותיו==
את עבודותיו המוקדמות בפילולוגיה שמית (Exercitationes Aethiopicae תרגילים אתיופיים מ-1825, ו-De emendanda ratione lexicographiae Semiticae מ-1827) הוא המשיך בספרו Ausführliche Hebräische Grammatik (דקדוק עברי נרחב) שחלקו הראשון יצא ב-1941 ואותו לא הספיק להשלים בחייו. וכן במסה מ-1846 De rei grammaticae apud Judaeos initiis antiquissimisque scriptoribus (על ההיסטוריה המוקדמת של הדקדוק העברי בקרב היהודים).

תרומתו העיקרית לספרות המקרא, היה חיבורו Die Psalmen. Übersetzt und ausgelegt (מזמורי תהילים. תרגום ופירוש) שהחל להופיע בשנת 1855 והושלם בשנת 1861.

ספרים נוספים שכתב:
* Über Begriff und Methode der sogenannten biblischen Einleitung (Marburg, 1844) (מבוא למושגים ושיטות בקריאת המקרא)
* De primitiva et Vera festorum apud Hebraeos ratione (Halle, 1851–1864) (הטבע הפרימיטיבי והטבעי של חגי העבריים)
* Die Quellen der Genesis von neuem untersucht (Berlin, 1853) (בדיקה מחודשת של מקורות ספר בראשית) - בו תרם להשערת התעודות
* Die heutige theosophische oder mythologische Theologie und Schrifterklärung (1861). (התיאוסופיה של ימינו, או, תאולוגיה מיתולוגית והסבר על כתבי הקודש)

==ראו גם==
* השערת התעודות

==הערות שוליים==

קטגוריה:חוקרי מקרא גרמנים
קטגוריה:חוקרי השפה העברית
קטגוריה:בלשנים ולשונאים גרמנים
קטגוריה:פרשני המקרא
קטגוריה:סגל אוניברסיטת מרבורג
קטגוריה:סגל אוניברסיטת האלה-ויטנברג
קטגוריה:ילידי 1796
קטגוריה:נפטרים ב-1866
אדריכלות תימנית

[[שער תימן בכניסה אל העיר העתיקה של צנעא, המבטא את האדריכלות התימנית]]
אדריכלות תימנית הוא שמו של סגנון האדריכלות בתימן מהתקופה הקדם-אסלאמית ועד התקופה האסלאמית כיום. במיוחד בולט בסגנון זה עיצוב המבנים בהם החל האסלאם להתפשט במדינה זו. סגנון אדריכלות זה מאופיין בעיקר בבניית לבני בוץ מעוטרים עם "איורי קיר לבנים" כלפי חוץ המדגישים את קומות המבנה ועם חלון עליון עבור כניסת "אור" ותחתיו חלון תחתון עבור כניסת "אוויר" (דבר המאפיין את רוב ארצות האסלאם) ובנייני מגורים בצורת מגדלים גבוהים ולעיתים אף סלעים גדולים השזורים בין דירות.

יש הטוענים כי הבתים מעל הסלעים הגדולים וגם הבתים הגבוהים היו גורדי השחקים הראשונים בעולם. ניתן לאפיין את האדריכלות התימנית בתור "שמרנית", שכן העם התימני משלב את עברם הפרה-אסלאמי והאסלאמי יחדיו. פילוסופיה זו מודגמת בבניית המסגד של העיר מאריב שנבנה היישר על גבי מקדש ישן. 

באדריכלות תימנית מודגשת העובדה המאפיינת בתים שהוקמו בכמה קומות, חלק מן הקומות משמשות בתור מחסן עם מדרגות נשלפות מתוך הקיר. הבתים עשויים מלבני בוץ מעורבבות עם גבס. באזורים בדרום ערב הסעודית ישנם כפרים ואף ערים הקרובים לגבול עם תימן בעלי סגנון אדריכלי הדומה לזה של תימן.

== קישורים חיצוניים ==

קטגוריה:תימן: תרבות
תימן
תימן
נורה אבו שנב

נורה אבו שנב (בערבית: نورا ابو شنب; נולדה ב-9 בדצמבר 1987) היא כדורגלנית ערבייה-ישראלית, המשחקת כבלמית, קשרית וחלוצה בהפועל קטמון ירושלים מליגת העל ובנבחרת ישראל.

==קריירת מועדונים==
אבו שנב נולדה בג'דיידה-מכר, ישראל, למשפחה ערבית-מוסלמית. שיחקה כדורגל כבר מגיל 6 עם הבנים בכפר. בגיל 16 הוזמנה להצטרף לקבוצת בנות סכנין, ובה שיחקה במשך 8 עונות רצופות בליגת הנשים. בעונת 2011/2012 עברה לשחק במכבי כישרונות חדרה ולאחר שנה עברה למכבי חולון ואף זכתה איתה בגביע המדינה באותה עונה.

בעונה הבאה עברה להפועל פתח תקווה ושיחקה בה 5 עונות רצופות.

בעונת 2018/2019 החלה לשחק במכבי חולון, ושימשה גם כקפטנית הקבוצה. לאחר שתי עונות בחולון, שיחקה במכבי כישרונות חדרה בעונת 2020/2021, ובהפועל מרמורק בעונת 2021/2022.

מאז 12/09/2022 ועד לסיום עונת 2023/24, שיחקה בהפועל קטמון ירושלים (ליגת העל לנשים), במדיה סיימה פעמיים במקום השני בליגה, ובעונת 2023/24 זכתה בגביע אתנה.

==קריירת נבחרות==
=== פלסטין ===
אבו שנב הוזמנה ושיחקה בנבחרת פלסטין<ref></ref>, כולל במשחק הידידות ב-2009 מול נבחרת ירדן לרגל השקת אצטדיון כדורגל ברמאללה.

=== ישראל ===
את הופעת הבכורה שלה בנבחרת ישראל ערכה אבו שנב מול נבחרת צרפת ב-14/09/2011, ובסך הכל רשמה 12 הופעות בנבחרת, כולל במשחק הידידות ב-2019 מול קבוצת צ'לסי האנגלית מליגת הפרמייר ליג לנשים, כשבמשחק נכחו 8,534 צופים ובכך נשבר שיא הצופים למשחק כדורגל נשים בישראל.

== חיים אישיים ==
בשנת 2015 אבו שנב לקחה חלק בקמפיין "להשאיר את הפוליטיקה מחוץ למגרש" של ההתאחדות לכדורגל ומשרד החוץ - כתגובה לניסיון נציגי הרשות הפלסטינית - להרחיק את ישראל מפעילות בינלאומית בפיפ"א.

בשנת 2017 נבחרה על ידי ועדה מיוחדת להצטרף לפרויקט של "הנבחרת לאחריות חברתית". מיזם משותף של אופ"א, ארגון הכדורגלנים הבינלאומי "פיפרו", ההתאחדות לכדורגל, וארגון "בועטים את הגזענות והאלימות מהמגרשים".

ב-2019 לקחה חלק פעיל במחאת השחקניות במסגרת "כדורגלניות עושות שינוי" לקידום מעמד כדורגל הנשים בישראל.

בהכשרתה היא מאמנת חדר כושר ו-Outdoor Fitness מבית הספר למקצועות הספורט בתל אביב, וכן מדריכת כדורגל מהמכללה האקדמית בווינגייט.

== תארים ==
מכבי חולון
* גביע המדינה: 2012/2013
הפועל קטמון ירושלים

* גביע אתנה: 2023/2024

== קישורים חיצוניים ==

* [https://www.football.org.il/players/player/?player_id=62234 פרופיל] באתר ההתאחדות לכדורגל בישראל
* [https://www.uefa.com/teamsandplayers/players/player=250021960/profile/index.html פרופיל] באתר אופ"א
* 
* [https://www.youtube.com/watch?v=pZ9_8ZLf2ZE הכירו את הנבחרת: נורה אבו שנב] באתר youtube
* 

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:ספורטאיות ערביות ישראליות
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:בלמות כדורגל ישראליות
קטגוריה:בלמי כדורגל ישראלים
קטגוריה:חלוצות כדורגל ישראליות
קטגוריה:חלוצי כדורגל ישראלים
קטגוריה:כדורגלניות מכבי חולון
קטגוריה:כדורגלניות מכבי כישרונות חדרה
קטגוריה:כדורגלניות הפועל פתח תקווה
קטגוריה:נשים מוסלמיות
קטגוריה:כדורגלנים ערבים ישראלים
קטגוריה:כדורגלניות הפועל קטמון ירושלים
קטגוריה:ישראליות שנולדו ב-1987
קטגוריה:ישראלים שנולדו ב-1987
תקנות שעת חירום (יציאה לחוץ לארץ)

תקנות שעת חירום (יציאה לחוץ לארץ) [במקור: תקנות־שעת־חרום (יציאה מהמדינה)] הן תקנות שעת חירום שנקבעו באוגוסט 1948, במהלך מלחמת העצמאות, שהסדירו את היציאה מישראל.

תקנות אלה נקבעו על ידי שר העליָּה משה שפירא, ושמן שונה על ידי מועצת המדינה הזמנית בנובמבר 1948 במסגרת שינויים שבוצעו בהן.

לפי התקנות המקוריות, כדי לצאת מישראל חובה היה לקבל היתר ממשרד העלייה. רוב הבקשות להיתרים שהוגשו נדחו, ולא התאפשרה יציאה חופשית מישראל. תקנות אלו פגעו בחופש התנועה של אזרחי ישראל, ומטרתן הייתה מניעת ירידה מהארץ. רוב הבקשות הוגשו למטרת ירידה מהארץ, לשם חופשה או ביקור בני משפחה.

במהלך השנים בוטלו מרבית התקנות, ונותרה רק התקנה המאפשרת לשר הפנים למנוע את יציאתו של אדם שיש חשש שיציאתו עלולה לפגוע בביטחון המדינה.

==היסטוריה חקיקתית==
=== התקנות בשנת 1948 ===
לפי התקנות המקוריות, היה צורך בהיתר יציאה לכל אדם שרצה לצאת מישראל. היתרים אלו ניתנו על ידי שר העלייה או אדם (שמונה על ידי השר) לתת היתרים מסוג זה. הגשת בקשה לקבלת היתר הייתה מותנית בתשלום אגרה, לירה אחת. עונשו של העובר על תקנות אלו - מאסר עד שנה, ו/או קנס עד 1,000 לירות.

ביולי 1951 הסביר מנהל מחלקת היתרי היציאה במשרד העלייה, ד"ר י. גולדין, שהיתרי יציאה ניתנים בהתאם לחיוניות היציאה, ודיווח שמאז התקנת התקנות הוגשו יותר מ-120 אלף בקשות להיתרי יציאה, ומתוכן אושרו 64,425 בקשות.

=== תיקון התקנות בשנת 1953 ===
פורטו האפשרויות לבקשת היתרי היציאה: ליחיד, לזוג ולמשפחה.

בנוסף, אגרת קבלת ההיתר עלתה 5 לירות, ותוספת של 3 לירות לכל נפש נוספת.

=== תיקון התקנות בשנת 1955 ===
שר העלייה רשאי היה זכאי לסרב לתת היתר אם יציאתו של האדם עלולה לפגוע בביטחון המדינה.

הסמכות על קביעת סכום האגרה למתן היתר הועברה לשר הפנים.

=== תיקון התקנות בשנת 1956 ===
מתן היתר יציאה לאיש מילואים הותנה בהסכמתו של שר הביטחון. הוספת תקנה זו הכבידה את הבירוקרטיה במתן היתרים לאנשי מילואים.

הסמכות לקבוע תנאים למתן ההיתרים עברה למשרד הביטחון.

=== ביטול תקנות הגבלת היציאה ===

פעמים אחדות עלתה בכנסת דרישה לביטול התקנות. ח"כ חיים לנדאו ותנועת החרות בכללה נאבקו לבטל את התקנות הישנות הכוללות את ההיתרים. טענתם הייתה שאיסור יציאה מהארץ ומתן היתר פסול ולא קיים באף מדינה דמוקרטית, בשל שלילת חירות הפרט. חיים לנדאו טען כי היתרי היציאה הכניסו למדינה כמיליון ו-700 אלף לירות בשנה.

התקנות הכוללות את מתן ההיתרים הוארכו כמה פעמים עד 1961. ביוני 1961 אושר בכנסת תיקון לתקנות, לפיו תתאפשר יציאה מהארץ בהצגת דרכון או תעודת מעבר בני תוקף, המוצאים על ידי משרד הפנים. תוקף התיקון נקבע ל-15 באוקטובר 1961 וממועד זה התאפשרה יציאה מהארץ ללא צורך בהיתר יציאה. יציאת אנשי מילואים הצריכה היתר של שר הביטחון או אדם מטעמו (בפועל ניתן ההיתר ביחידת המילואים של איש המילואים). 

במאי 2018 בוטלו כמעט כל התקנות. נותרה רק התקנה המאפשרת לשר הפנים למנוע את יציאתו של אדם שיש חשש שיציאתו עלולה לפגוע בביטחון המדינה.

== קישורים חיצוניים ==
* 
* 

==הערות שוליים==

קטגוריה:ישראל: תקנות שעת חירום
קטגוריה:זכויות האדם בישראל
אליגטורים (תת-משפחה)

שלד של Hassiacosuchus
אליגטורים (שם מדעי: Alligatorinae) היא תת-משפחה של זוחלים ממשפחת האליגטוריים, בה נכללו בעבר סוגים רבים אך כיום היא כוללת רק שני מינים: אליגטור אמריקאי ואליגטור סיני, שניהם מהסוג אליגטור (Alligator). זוהי תת-המשפחה השנייה באליגטוריים, לצד הקיימנים החיים רק באמריקה הדרומית.

האליגטורים הם תנינאי מים מתוקים כמעט לגמרי החיים במימי הביצות והנהרות של דרום ארצות הברית ונהר היאנגצה שבמזרח סין. בעבר היו מינים שחיו באזורים נוספים. הם בעלי לסתות רחבות עם מעט שיניים הבולטות כשהפה סגור, חוטם שפוך ובעלי עיניים וחוטם הבולטים, מבנה המתאים לראות מעל פני המים בעוד רוב הגוף חבוי בתוכו. מבנה זה הופך את האליגטורים לטורפים אורבים מוצלחים מאוד, אשר ניזונים מטרף מגוון בין חרקים ודגים קטנים עד לאיילים, דובים או פיתוניים ואף תנינים אחרים.

האליגטורים בניגוד לזוחלים אחרים מראים דאגה רבה לצאצאיהם והם מקננים בקני עשב גדולים ושומרים על הצעירים עד הבגרות.

==מיון==
*תת-משפחה אליגטורים (Alligatorinae)
**סוג Albertochampsa - נכחד
**סוג אליגטור (Alligator)
***מין אליגטור אמריקני (Alligator mississippiensis)
***מין אליגטור סיני (Alligator sinensis)
**סוג אלוגנתוסוכוס (Allognathosuchus) - נכחד
**סוג Arambourgia - נכחד
**סוג צרטוסוכוס (Ceratosuchus) - נכחד
**סוג Chrysochampsa - נכחד
**סוג Eoalligator - נכחד
**סוג Hassiacosuchus - נכחד
**סוג Hispanochampsa - נכחד
**סוג Krabisuchus - נכחד
**סוג Navajosuchus - נכחד
**סוג Procaimanoidea - נכחד
**סוג Wannaganosuchus - נכחד

==קישורים חיצוניים==

קטגוריה:טקסונים שתוארו בידי ג'ון אדוארד גריי
קטגוריה:אליגטוריים
קטגוריה:בעלי חיים שתוארו ב-1844
קטגוריה:תת-משפחות בעלי חיים
טויוטה FA

טויוטה FA (ביפנית: トヨタ・型トラック, באנגלית: Toyota FA) הם מספר סדרות של משאיות מתוצרת יצרנית הרכב היפנית טויוטה אשר יוצרו בין השנים 1954–1978. 

דגמי "טויוטה FA" יוצרו ביפן. בנוסף ליפן דגמי הדור השני יוצרו באינדונזיה, קניה, דרום אפריקה (עד שנת 2001) ותאילנד. 

דגמי "Type B" מתייחסים לגודל ומפרט המנוע תוצרת "טויוטה" "Toyota Type A engine" .

דגמי "Type F" מתייחסים לגודל ומפרט המנוע תוצרת "טויוטה" "Toyota F engine" .

על בסיס שלדות "טויוטה FA" נבנו אוטובוסים.

==דורות "טויוטה FA"==
* דור ראשון - יוצר בין השנים 1954 – 1964, קרוי גם: "Toyota BC/FC/DC", סוג דגמים: BA/FA/DA. כושר העמסה מקסימלי - 5 טון.
* דור שני - יוצר בין השנים 1964 – 1978, סוג דגמים: FA/FC/DA. כושר העמסה מקסימלי - 6 טון.

==גלריה==
<gallery mode="packed" heights="120">
קובץ:Toyota DA truck, South Africa.jpg | "טויוטה FA" דגם "DA" (צולם בדרום אפריקה)
קובץ:Toyota flatbed (11814787474).jpg | "טויוטה FA"
קובץ:Toyota dump truck in Phnom Penh.jpg | "טויוטה FA"
קובץ:Toyota water truck in Somalia.JPEG | "טויוטה FA" - מכלית (צולם בסומליה)
</gallery>

<gallery mode="packed" heights="140">
קובץ:Old fire engine in Thailand.JPG | "טויוטה FA" - כבאית (צולם בתאילנד)
קובץ:DA80-2.jpg | "טויוטה FA" דגם "DA80" - כבאית
קובץ:Toyota fire engine Myanmar.jpg | "טויוטה FA" - כבאית
</gallery>

==ראו גם==
* טויוטה
* טויוטה סטאוט

==קישורים חיצוניים==

==הערות שוליים==

קטגוריה:משאיות
קטגוריה:משאית מכלית
קטגוריה:כבאיות
קטגוריה:דגמי מכוניות שהושקו ב-1954
FA
קטגוריה:כלי רכב יפניים
קטגוריה:כלי רכב המיוצרים בתאילנד
קטגוריה:כלי רכב המיוצרים בדרום אפריקה
קטגוריה:כלי רכב המיוצרים באינדונזיה
קטגוריה:כלי רכב המיוצרים בהולנד
קטגוריה:כלי רכב המורכבים בקניה
מיכאיל איגנאטייב

מיכאיל וסילייביץ' איגנאטייב (בצ'ובאשית: Mihal Vślin yvӑl Jӑkӑnatjev; 8 בינואר 1962 – 18 ביוני 2020) היה פוליטיקאי צ'ובאשי, שכיהן כראש הרפובליקה של צ'ובשיה, תפקיד שהיה ידוע כנשיא הרפובליקה עד 2011.

נולד במאלי טוריאני, צ'ובאשיה. מינואר 2002 עד מאי 2004 כיהן כשר החקלאות של צ'ובשיה ולאחר מכן כסגן ראש הממשלה, באוגוסט 2010 מונה על ידי הנשיא דמיטרי מדבדב לנשיא רפובליקת צ'ובשיה. בשנת,2012 שונה שם המשרה ל"ראש הרפובליקה", אך הוא שמר על תפקידו.

ב-29 בינואר 2020, הנשיא ולדימיר פוטין פיטר את איגנאטייב והחליף אותו באולג ניקולאייב כראש הרפובליקה.<ref></ref> זאת בעקבות סדרה של שערוריות בהן היה מעורב. על פי הדיווחים, הוא השפיל כבאי בכך שאילצו לקפוץ כדי לקבל מפתחות לכבאית חדשה ועודד "לטהר" עיתונאים ברפובליקה שכותבים נגד השלטון.<ref></ref>

בעקבות התקרית סולק ממפלגת השלטון. ב-20 במאי 2020 הגיש איגנאטייב תביעה לבית המשפט העליון של רוסיה נגד הצו שהביא לפיטוריו. ברם ב-18 ביוני 2020 מת בעקבות סיבוכי נגיף COVID-19 בבית החולים בעיר צ'בוקסרי.

==חיים אישיים==
היה נשוי ללריסה יורייבנה, בוגרת המכללה להכשרת מורים בקאנאש ומורה בבית ספר יסודי. עבדה קרן הפנסיה של רוסיה, יו"ר מועצת הנאמנים של קרן הצדקה של מועצת הנשים הרפובליקנית "צ'ובאש". לשניים בן ובת - איוואן ומריה.

== קישורים חיצוניים ==

* [https://wayback.archive-it.org/all/20071107155152/http://gov.cap.ru/list2/view/02SV_CHIEFS_OV/form.asp?link=16&preurl=.&FKey=F_JURL_ID&gov_id=16&id=199 ביוגרפיה] 

== הערות שוליים ==

קטגוריה:חברי מפלגת רוסיה המאוחדת
קטגוריה:צ'ובשים
קטגוריה:רוסים שנולדו ב-1962
קטגוריה:רוסים שנפטרו במגפת הקורונה
קטגוריה:רוסים שנפטרו ב-2020
יחסי יוון–פלאו

שר החוץ של פלאו גוסטב אייטרו (מימין) נפגש עם מקבילו היווני [[ניקוס דנדיאס בשולי העצרת הכללית של האומות המאוחדות בניו יורק, 2022]]
יחסי יוון–פלאו הם היחסים הדיפלומטיים הרשמיים שבין הרפובליקה ההלנית לבין הרפובליקה של פלאו.

== סקירה כללית ==
בין הרפובליקה ההלנית לבין הרפובליקה של פלאו מתקיימים יחסים דיפלומטיים חמים ובמסגרתם מתקיימים שיתופי פעולה בעיקר בארגונים בינלאומיים דוגמת האומות המאוחדות. היחסים הדיפלומטיים הרשמיים שבין הרפובליקה ההלנית לבין הרפובליקה של פלאו כוננו ב-2 ביוני 2004.

אזרחים יוונים המעוניינים להיכנס ולשהות בפלאו אינם נדרשים להצטיידות באשרת כניסה מראש על מנת לעשות כן. אזרחים פלאואנים המעוניינים להיכנס ולשהות ביוון גם הם אינם נדרשים באשרת כניסה מראש על מנת לעשות כן.

== נציגויות דיפלומטיות ==
* פלאו אינה מיוצגת ביוון, הן בדרג השגרירות והן בדרג הקונסולרי. פלאו האמינה את נציגותה בארגון האומות המאוחדות, בניו יורק, ארצות הברית, על יוון.
* יוון אינה מיוצגת בפלאו, הן בדרג השגרירות והן בדרג הקונסולרי. יוון האמינה את שגרירותה שבמנילה, בירת הפיליפינים, על פלאו.

== קישורים חיצוניים ==

* [https://www.mfa.gr/en/blog/greece-bilateral-relations/palau/ Palau], אתר משרד החוץ של יוון

== הערות שוליים ==
שרבן ניקיפור

שרבן ניקיפור (ברומנית: Șerban Nichifor; נולד ב-25 באוגוסט 1954, בוקרשט) הוא מלחין, נגן ומורה רומני.

==ביוגרפיה ==
שרבן ניקיפור נולד בבוקרשט למשפחת רופאים. אביו היה מוזיקאי ומנצח בתזמורת הרופאים.

ניקיפור למד באוניברסיטה הלאומית למוזיקה בבוקרשט בשנים 1973–1977. בהמשך הוא לקח קורסים בהלחנה בגרמניה. בשנת 1994 הוא קיבל תואר דוקטור במוזיקולוגיה.

בשנת 2015 הוא השלים את מחקרו בתחום השואה והמוזיקה.

ניקיפור כתב מספר רב של יצירות מוזיקה קלאסית. רבים מיצירות של ניקיפור מוקדשות לקורבנות השואה. הוא גם כתב אופרות, לרבות בנושאים אקטואליות כמו אופרה המוקדשת לאסון מעבורת החלל צ'לנג'ר על לברית של ויקטור ברלדיאנו.

שרבן ניקיפור מכהן כפרופסור באוניברסיטה למוזיקה בה למד.

בשנת 1978 הוא נתחתן עם ליאנה אלכסנדרה, מוזיקאית ומלחינה. הם הקליטו מספר תקליטים בביצוע משותף.

על פעילות בתחום המוזיקה לניקיפור הוענק פרס גאודאמוס למלחינים בשנת 1977 ובשנת 2008 הוא התקבל למסדר הכתר הבלגי.

==קישורים חיצוניים==

* [https://unmb.academia.edu/SerbanNichifor דף באקדמיה למוזיקה]

קטגוריה:מוזיקאים רומנים
קטגוריה:מלחינים רומנים
קטגוריה:רומנים שנולדו ב-1954
G4

G4 הוא שמה של קבוצה המכילה ארבע מדינות, ברזיל, גרמניה, הודו ויפן, המחויבות לתמוך אחת בשנייה למושב קבוע בקריאות לשינויים במועצת הביטחון של האו"ם. בניגוד לקבוצת G7, שבה המכנה המשותף הוא כלכלי ומניעים פוליטיים משותפים ארוכי טווח.

כל ארבע המדינות היו בין חברי המועצה הנבחרים אך שאינן בעלי קביעות מאז ייסוד המועצה. העוצמה הכלכלית של חברי G4 גדלה משמעותית עם השנים עד שכוחה כבר בר השוואה עם כוחן המשותף של חברי המועצה הקבועים (ה-P5). עם זאת, מספר הצעות של חברי ה-G4 נדחו על ידי תנועת "United for Consensus" ובפרט על ידי היריבים הכלכליים או הפוליטיים שלהן.<ref></ref>

== המנהיגים הנוכחיים של מדינות ה-G4 ==
<gallery>
File:Foto oficial de Luiz Inácio Lula da Silva (estreita).jpg| לואיז אינסיו דה סילבה נשיא ברזיל, מאז 1 בינואר 2023
File:Olaf Scholz In March 2022.jpg| אולף שולץ קנצלר גרמניה, מאז 8 בדצמבר 2021
File:Official Photograph of Prime Minister Narendra Modi Portrait.png| נרנדרה מודי ראש ממשלת הודו, מאז 26 במאי 2014
File:Fumio Kishida 20211005.jpg| פומיו קישידה ראש ממשלת יפן, מאז 4 באוקטובר 2021
</gallery>

==קישורים חיצוניים==

== הערות שוליים ==

קטגוריה:ארגונים בין-ממשלתיים
קטגוריה:מועצת הביטחון של האו"ם
מוריס מייג'ור

מוריס מייג'ור (באנגלית: Morris Major, קרויה גם: Austin Lancer) היא מכונית משפחתית קומפקטית, אשר יוצרה על ידי יצרנית המכוניות British Motor Corporation (Australia) האוסטרלית, חברת בת של (British Motor Corporation Limited (BMC בין השנים 1958–1964 באוסטרליה.

=="מוריס מייג'ור"==

* 4 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה אחורית.

===סדרות "מוריס מייג'ור===
* סדרה ראשונה - יוצרה בין השנים 1958–1959.
* סדרה שנייה - יוצרה בין השנים 1959–1962.
* סדרה "Elite" - יוצרה בין השנים 1962–1964.

==גלריה==
<gallery mode="packed" heights="120">
קובץ:Morris Major Series I.jpg | "מוריס מייג'ור" סדרה ראשונה 
קובץ:Morris Major Series I (15904013635).jpg | "מוריס מייג'ור" סדרה ראשונה 
קובץ:1960 Morris Major Series I Saloon (37320138036).jpg | "מוריס מייג'ור", שנת 1960 סדרה שנייה
קובץ:1961 Morris Major Series II (25316964282).jpg | "מוריס מייג'ור", שנת 1961 סדרה שנייה
קובץ:1961 Morris Major Series II (25409169256).jpg | "מוריס מייג'ור", שנת 1961 סדרה שנייה
קובץ:Morris Major Elite 1962.jpg | "מוריס מייג'ור Elite", שנת 1962 סדרה שנייה
קובץ: 1963 Morris Major Elite sedan (20415479872).jpg | "מוריס מייג'ור Elite", שנת 1963
קובץ:1963 Morris Major Elite (22907048110).jpg | "מוריס מייג'ור Elite", שנת 1963
קובץ:1963 Morris Major Elite sedan (20237508399).jpg | "מוריס מייג'ור Elite", שנת 1963
</gallery>

==ראו גם==
* אוסטין 1100
* מוריס אוקספורד סדרה 2
* מוריס אוקספורד סדרה 3

== קישורים חיצוניים ==

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1958
קטגוריה:כלי רכב המיוצרים באוסטרליה
מייג'ור
XVideos

XVideos (מסוגנן בתור XVIDEOS) הוא אתר לשיתוף סרטים פורנוגרפים מבין הגדולים בעולם, שהוקם בשנת 2007. האתר כיום נמצא בבעלות חברת ההחזקות הצ'כית WGCZ Holding. נכון ליוני 2022, הוא האתר הפורנוגרפי הנצפה ביותר והאתר השביעי הנצפה ביותר בעולם.

== היסטוריה ==
האתר הוקם ב-2007, על ידי סטפן מייקל פקאוד. האתר משמש כאתר לשיתוף תוכני פורנוגרפיה על ידי משתמשים, בדומה למתכונת שבה עובד האתר יוטיוב. קטעי וידאו מסרטים פורנוגרפיים מקצועיים מועלים לאתר ביחד עם תכנים חובבניים שנוצרו על ידי המשתמשים. ב-2012, XVideos היווה לאתר הפורנוגרפי הגדול ביותר בעולם עם למעלה מ-100 מיליארד צפיות בדפים בחודש. פביאן טיילמן , הבעלים של האתר הפורנוגרפי MindGeek , ניסה לרכוש את XVideos, על מנת ליצור מונופול בתחום אתרי הפורנוגרפיה. דווח כי פקאוד, הבעלים של XVideos, סירב להצעת מכירה של האתר בסך 120 מיליון דולר. ב-2014, האתר חייב את המשתמשים להסכים לכך שלא יתאפשר להם למחוק את הסרטונים שהעלו ובאם לא יסכימו, חשבונם יושע לצמיתות.

== תעבורה ודירוג האתר ==
נכון למרץ 2020, הוא האתר השביעי הנצפה ביותר בעולם בכלל הקטגוריות, על פי אתר הדירוג SimilarWeb והנצפה ביותר בקטגוריית הפורנוגרפייה עם למעלה מ-3 מיליארד כניסות בחודש.

האתר XNXX, אשר משמש אתר מראה ל-XVideos, הוא האתר ה-11 הנצפה ביותר בעולם וכן האתר השני הנצפה ביותר בקטגוריית הפורנוגרפיה.

ביחד, ל-XVideos ול-XNXX ישנם למעלה מ-6 מיליארד כניסות בחודש, כפול מכמות הכניסות לאתר המתחרה, MindGeek.

== צנזורה ==

=== הודו ===
ב-2015, ממשלת הודו סימנה את האתר, בנוסף ל-856 אתרים נוספים כפורנוגרפיים, אף על פי שחלקם אינם כלל, כדוגמת אתר הקומדיה האמריקאי CollegeHumor. ב-2018, ספקיות האינטרנט בהודו חסמו את הגישה ל-XVideos וכמו כן גם לאתרים פורנוגרפיים אחרים.

=== לבנון ===
ב-2014, שר התקשורת הלבנוני הורה לספקי האינטרנט לחסום שישה אתרים פורנוגרפיים, אשר בניהם גם XVideos. אף על פי כן, מספר ספקיות אינטרנט לא ביצעו את החסימה.

=== מלזיה ===
ב-2015, ממשלת מלזיה חסמה את הגישה לאתר בטענה כי הוא עובר על חוק תקשורת ומולטימדיה 1998 , אשר אוסר על הפצת תכנים מגונים במדיה דיגיטלית.

=== הפיליפינים ===
ב-14 בינואר 2017, נשיא הפיליפינים, רודריגו דוטרטה, הורה לחסום את הגישה לאתר כחלק מחוק מספר 9775 או מחוק האוסר על הפצת פונוגרפיית ילדים.

=== ונצואלה ===
ב-14 ביוני 2018, חברת התקשורת CANTV חסמה גישה לאתר, ללא הודעה מצד החברה.

=== בנגלדש ===
ב-19 בפברואר 2019, ממשלת בנגלדש הורתה לחסום את הגישה לאתר, ביחד עם כ-20,000 אתרי פורנוגרפיה נוספים, כחלק ממדיניות האנטי-פורנוגרפיה שהממשלה מיישמת.

== קישורים חיצוניים ==

* 
* 

== הערות שוליים ==

קטגוריה:אתרי אינטרנט פורנוגרפיים
קטגוריה:אתרים מבוססי תוכן משתמש
קטגוריה:אתרי אינטרנט שהושקו ב-2007
ירושלים האחרת

"ירושלים האחרת" הוא שיר שכתב יוסי גמזו, הלחין עמוס מלר וביצע יזהר כהן. השיר יצא לאור בשנת 1974.

== רקע ==
יזהר כהן ביצע את השיר בפסטיבל הזמר המזרחי בשנת 1974. השיר עובד על ידי ירון גרשובסקי. שנתיים לאחר מכן נכלל השיר באלבומו של כהן "חלומות שמורים".

הדובר מכנה את ירושלים "אהובתי", ומייחל לראות ירושלים אחרת מזו המוכרת, ירושלים של שלום.

במצעד הפזמונים העברי השנתי של קול ישראל לשנת תשל"ה (1974) דורג השיר במקום העשירי.

== קישורים חיצוניים ==

* [https://www.nli.org.il/he/items/NNL_MUSIC_AL997008755060105171/NLI לדף השיר] באתר הספרייה הלאומית

קטגוריה:שירי 1974
קטגוריה:סינגלים מ-1974
קטגוריה:שירי יזהר כהן
קטגוריה:שירים בעברית
קטגוריה:שירים שנכתבו על ידי יוסי גמזו
קטגוריה:שירים על ירושלים
אצטדיון מאריו ריגמונטי

סטאדיו מאריו רגימונטי (באיטלקית: Stadio Mario Rigamonti) הוא אצטדיון הממוקם בברשה שבאיטליה.
האצטדיון הוא האצטדיון הביתי של קבוצת הכדורגל של ברשה מהסרייה ב', החל מ-1959 ועד היום.

==היסטוריה==
בשנת 1950 התקבלה החלטה בעירייה לבנות אצטדיון חדש על מנת להחליף את הנוכחי דאז - אצטדיון ויאלה פיאבה, שהיה ישן ועתיק.
העבודות על האצטדיון החלו בשנת 1956 והאצטדיון נפתח ב-19 בספטמבר 1959. האצטדיון נקרא על שם השחקן המקומי מאריו רגימונטי מברשה, שהיה שחקן בקבוצת הכדורגל של טורינו, היה חלק מתקופת ה"גרנדה טורינו" ונהרג באופן טרגי באסון האווירי בסופרגה ב-1949. בתחילה תכולת האצטדיון עמדה על 28,270 מקומות, וכר הדשא הוקף במסלול אתלטיקה ברוחב 7 מטר ובאורך 400 מטר. לאורך השנים אירח האצטדיון גם משחקי אליפויות ראגבי מקומיות.

ב-2010 נקבעה תכולת האצטדיון ל-22,944 מקומות אחרי שיפוץ על מנת להתאים אותו למשחקי ברשה בעונת 2010/2011. תכולתו בתחילה נקבעה ל-16,308 מקומות בלבד, בשלושת משחקי הבית הראשונים בעונה זו, ולאחר שהליקויים תוקנו אושר מספר המקומות הגבוהה יותר.

ב-2 במאי 2012 אירח האצטדיון משחק בין גנואה לקליארי בשל פסילת אצטדיון לואיג'י פראריס לאירוח בסרייה א', וזאת בגלל תאונות שקשורות לבטיחות האצטדיון בעונה זו. בסתיו 2012, נעשו באצטדיון שיפוצים בטריבונות הצפוניות של רגימונטי.

ב-11 באוגוסט 2013 נקרא אחד מיציע האצטדיון על שמו של אנדראה טונינלי, אוהד ברשה צעיר, שנהרג בתאונת דרכים בדרכו חזרה ממשחקה של הקבוצה המקומית.

ביוני 2019, התבצע שיפוץ כולל של האצטדיון שכלל: הרחבת היציע הצפוני, שיפוץ היציע הדרומי, תיקון מדרגות, התקנת "סקייבוקס" חדשים (תאי צפייה יוקרתיים), ותכולת האצטדיון נקבעה על 19,550 מקומות.

== קישורים חיצוניים ==

קטגוריה:אצטדיוני כדורגל באיטליה
קטגוריה:איטליה: אצטדיונים ומתקני ספורט
קטגוריה:לומברדיה: ספורט
קטגוריה:ברשה (כדורגל)
גרטשן וודמן רוג'רס

גרטשן וודמן רוג'רס (באנגלית: Gretchen Woodman Rogers; 1881–1967) הייתה ציירת אמריקאית, שקשורה לאסכולת בוסטון.

== חיים וקריירה ==
גרטשן וודמן רוג'רס נולדה בבוסטון, מסצ'וסטס. בשנים 1900–1907 למדה בבית הספר במוזיאון לאמנויות יפות אצל אדמונד צ'ארלס טרבל, וזכתה במספר פרסים בעודה סטודנטית. טרבל כינה אותה פעם "התלמידה הטובה שהייתה לי ... גאונה."

רוג'רס הייתה ציירת נחשבת בימיה. היא הציגה במוזיאון בוסטון לאמנויות יפות, באקדמיה לאמנויות יפות בפנסילבניה, ובמכון האמנות בשיקגו, והוזכרה לעיתים קרובות בחדשות האמנות האמריקאיות. היא הייתה חברה מייסדת באגודת אמני בוסטון.

הציור הידוע ביותר שלה הוא "אישה בכובע פרווה", דיוקן עצמי, שזכה במדליית כסף בתערוכה הבינלאומית של פנמה-פסיפיק בשנת 1915. הציור הוא חלק מאוסף הקבע של מוזיאון בוסטון לאמנויות יפות.

בשנת 2001 היא נכללה בתערוכה MFA, "סטודיו משלה: אמניות נשים בבוסטון, 1870-1940", והופיעה על שער קטלוג התערוכה.

בשנת 2014 הוא נכלל ב"ציור נשים", תערוכה נודדת עם 34 ציורים של אמניות נשים. בראיון, האוצרת אריקה הירשלר כינתה אותה כאחת משתי הפייבוריטיות שלה, וציינה שהיא מזכירה בתנוחתה את "הנערה עם עגיל הפנינה" של יאן ורמיר.

אף על פי שידועה בעיקר בזכות ציורי הדיוקן, רוג'רס גם ציירה טבע-דומם ונופים, ולעיתים עבד עם פסטל.

בשנת 1930 רוג'רס עדיין הוצגה עם אמנים מפורסמים כמו אדלייד קול צ'ייס, לואי קרונברג, במגזין "האמנות האמריקאית".

זמן קצר לאחר מכן, ללא יכולת לפרנס את עצמה כאמנית במהלך השפל הגדול, ויתרה על הסטודיו שלה ונראה שהפסיקה לצייר.

מעט ידוע על חייה המאוחרים.

היא נפטרה בניו הייבן, קונטיקט בשנת 1967.

==קישורים חיצוניים==

== הערות שוליים ==

קטגוריה:ציירות אמריקאיות
קטגוריה:ציירות אימפרסיוניסטיות אמריקאיות
קטגוריה:אמריקאיות שנולדו ב-1881
קטגוריה:אמריקאים שנולדו ב-1881
קטגוריה:אמריקאיות שנפטרו ב-1967
קטגוריה:אמריקאים שנפטרו ב-1967
Stargazing

Stargazing (בעברית: תצפית לכוכבים) הוא המיני-אלבום הראשון של הדי ג'יי והמפיק הנורווגי קייגו.<ref name=":0"></ref> האלבום יצא לאור ב-22 בספטמבר 2017 על ידי חברות התקליטים סוני מיוזיק ואולטרה מיוזיק.<ref name=":0" /> מתוך האלבום יצאו שלושה סינגלים.

==רשימת רצועות==

==מיקומי שיא==

==קישורים חיצוניים==

== הערות שוליים ==

קטגוריה:מיני-אלבומי בכורה מ-2017
קטגוריה:אלבומי קייגו
קטגוריה:אלבומים שהופקו על ידי לואי בל
קטגוריה:אלבומי זהב בקנדה
קטגוריה:אלבומי פלטינה באוסטרליה
קטגוריה:אלבומי חברת סוני מיוזיק אנטרטיינמנט